दसहरी
दसहरी भा दशहरी आम के एक ठो किसिम हवे। भारतीय आम के ई किसिम खाली भारते में ना बलुक बिस्व के कई देसन में पसंद कइल जाला। मूल रूप से ई लखनऊ के लगे मलीहाबाद से कुछ दूर पर मौजूद दशहरी नाँव के गाँव के एक ठो आम के फेड़ से जनमल किसिम हवे। दशहरी गाँव में एकर मूल फेड़ अभिन ले मौजूद बा आ इतिहासी चीज मानल जाला आ लगभग 200 साल पुरान फेड़ हवे।

एकरा के आमतौर पर मलीहाबादी भी कहल जाला। भारत में एकरा के पसंद कइल जाला आ अउरी देसन के भी एह आम के निर्यात कइल जाला। जवना बाहर के देसन में ई आम भेजल जाला उनहन में अरब देस, मध्य पूर्व के देस आ अमेरिका प्रमुख बाने आ हाल के खबर के मोताबिक ई आम अब रूस के बजार में भी भेजल जाई।

इहो देखल जाय
 लंगड़ा
 नीलम
 आम्रपाली

संदर्भ

आम के भारतीय किसिम
आम के किसिम